CELEX: 62019TN0566
Language: el
Date: 2019-08-17 00:00:00
Title: Υπόθεση T-566/19: Προσφυγή της 17ης Αυγούστου 2019 – Scandlines Danmark και Scandlines Deutschland κατά Επιτροπής

14.10.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 348/17
            
         
      Προσφυγή της 17ης Αυγούστου 2019 – Scandlines Danmark και Scandlines Deutschland κατά Επιτροπής
      (Υπόθεση T-566/19)
      (2019/C 348/17)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσες: Scandlines Danmark ApS (Κοπεγχάγη, Δανία), Scandlines Deutschland GmbH (Αμβούργο, Γερμανία) (εκπρόσωπος: L. Sandberg-Mørch, δικηγόρος)
      
         Καθής: Ευρωπαϊκή Επιτροπή
      
         Αιτήματα
      
      Οι προσφεύγουσες ζητούν από το Γενικό Δικαστήριο:
      
                  —
               
               
                  να ακυρώσει την απόφαση της Ευρωπαϊκής Επιτροπής, της 22ας Ιουλίου 2019, με την οποία απορρίφθηκε εν μέρει η αίτηση των προσφευγουσών για παράταση –έως τις 5 Σεπτεμβρίου 2019 ή έως τα τέλη Αυγούστου 2019– της προθεσμίας υποβολής παρατηρήσεων στο πλαίσιο της επίσημης διαδικασίας έρευνας στην υπόθεση SA. 39078 (2019/C) (πρώην 2014/N) – Χρηματοδότηση του σχεδίου μόνιμης ζεύξης Fehmarn Belt·
               
            
                  —
               
               
                  να καταδικάσει την Επιτροπή στα δικαστικά έξοδα.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής τους, οι προσφεύγουσες προβάλλουν δύο λόγους ακυρώσεως.
      
                  1.
               
               
                  Με τον πρώτο λόγο, προβάλλεται ότι η Επιτροπή παρέβη την υποχρέωση αιτιολόγησης της απόφασής της περί μη χορήγησης παράτασης της εν λόγω προθεσμίας έως τις 5 Σεπτεμβρίου 2019 ή τις 31 Αυγούστου 2019, καθόσον η προσβαλλόμενη απόφαση δεν περιέχει αιτιολογία προς στήριξη της απόρριψης αυτής ή, εν πάση περιπτώσει, η αιτιολογία της είναι ανεπαρκής.
               
            
                  2.
               
               
                  Με τον δεύτερο λόγο, προβάλλεται ότι η Επιτροπή παρέβη το άρθρο 6, παράγραφος 1, του διαδικαστικού κανονισμού (1) και, ως εκ τούτου, προσέβαλε επίσης το δικαίωμα των προσφευγουσών, ως ενδιαφερόμενων μερών, να συμμετάσχουν αποτελεσματικά στην επίσημη διαδικασία έρευνας σχετικά με την υπόθεση κρατικής ενίσχυσης SA.39078, δεδομένου ότι η αίτηση ήταν δεόντως αιτιολογημένη, βάσιμη και σύμφωνη με την αρχή της αναλογικότητας.
               
            
         (1)  Κανονισμός (ΕΕ) 2015/1589 του Συμβουλίου, της 13ης Ιουλίου 2015, περί λεπτομερών κανόνων για την εφαρμογή του άρθρου 108 της Συνθήκης για τη λειτουργία της Ευρωπαϊκής Ένωσης (ΕΕ 2015, L 248, σ. 9).